CELEX: 62010CN0224
Language: el
Date: 2010-05-10 00:00:00
Title: Υπόθεση C-224/10: Αίτηση για την έκδοση προδικαστικής αποφάσεως, την οποία υπέβαλε το Landgericht Baden-Baden (Γερμανία) στις 10 Μαΐου 2010 — Ποινική δίκη κατά Leo Apelt

14.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/16
            
         Αίτηση για την έκδοση προδικαστικής αποφάσεως, την οποία υπέβαλε το Landgericht Baden-Baden (Γερμανία) στις 10 Μαΐου 2010 — Ποινική δίκη κατά Leo Apelt
   (Υπόθεση C-224/10)
   ()
   2010/C 221/26
   Γλώσσα διαδικασίας: η γερμανική
   
      Αιτούν δικαστήριο
   
   Landgericht Baden-Baden
   
      Διάδικοι στην υπόθεση της κύριας δίκης
   
   
      Εκκαλούσα: Εισαγγελία του Baden-Baden
   
      Εφεσίβλητος: Leo Apelt
   
      Προδικαστικά ερωτήματα
   
   
               1)
            
            
               Δύναται ένα κράτος μέλος –λαμβάνοντας υπόψη το άρθρο 5, στοιχείο α, της οδηγίας 91/439/ΕΟΚ (1), σύμφωνα με το οποίο η άδεια για την κατηγορία Δ χορηγείται μόνο στους οδηγούς που είναι ήδη κάτοχοι άδειας για την κατηγορία Β– να αρνηθεί, σύμφωνα με τα άρθρα 1 και 8, παράγραφοι 2 και 4, της ίδιας οδηγίας, να αναγνωρίσει την ισχύ άδειας οδήγησης που εκδόθηκε από άλλο κράτος μέλος και καλύπτει τις κατηγορίες Β και Δ –ιδίως ως προς την κατηγορία Δ– όταν στον κάτοχο της άδειας αυτής χορηγήθηκε η άδεια οδήγησης της κατηγορίας Β πριν τη δικαστική ανάκληση της άδειας οδήγησης που έλαβε χώρα στο πρώτο κράτος μέλος, η άδεια όμως της κατηγορίας Δ χορηγήθηκε μετά τη δικαστική ανάκληση και μετά την πάροδο της επιβληθείσας συγχρόνως με αυτή περιόδου προσωρινής απαγόρευσης χορήγησης νέας άδειας;
            
         
               2)
            
            
               Για την περίπτωση αρνητικής απάντησης στο πρώτο ερώτημα:
               Δύναται το πρώτο κράτος μέλος να αρνηθεί την αναγνώριση της προαναφερθείσας άδειας οδήγησης — ιδίως όσον αφορά την κατηγορία Δ — κατ’ εφαρμογή του άρθρου 11, παράγραφος 4, της οδηγίας 2006/126/ΕΚ (2), σύμφωνα με το οποίο ένα κράτος μέλος αρνείται να αναγνωρίσει σε πρόσωπο από το οποίο αφαιρέθηκε, στο έδαφός του, άδεια οδήγησης, την ισχύ άδειας οδήγησης που έχει εκδώσει άλλο κράτος μέλος, όταν το δικαίωμα οδήγησης της κατηγορίας Β χορηγήθηκε στις 1.3.2006 και αυτό της κατηγορίας Δ στις 30.4.2007 και η άδεια εκδόθηκε στις 30.4.2007;
            
         
      (1)  Οδηγία 91/439/ΕΟΚ του Συμβουλίου, της 29ης Ιουλίου 1991, για την άδεια οδήγησης (EE L 237, σ. 1).
   
      (2)  Οδηγία 2006/126/ΕΚ του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, για την άδεια οδήγησης (EE L 403, σ. 18).